CELEX: 32015D1928
Language: lt
Date: 1445558400000
Title: 2015 m. spalio 23 d. Komisijos įgyvendinimo sprendimas (ES) 2015/1928, kuriuo nutraukiamas antidempingo tyrimas dėl tam tikros importuojamos Kinijos Liaudies Respublikos kilmės aliuminio folijos

27.10.2015   
            
            
               LT
            
            
               Europos Sąjungos oficialusis leidinys
            
            
               L 281/16
            
         KOMISIJOS ĮGYVENDINIMO SPRENDIMAS (ES) 2015/1928
   2015 m. spalio 23 d.
   kuriuo nutraukiamas antidempingo tyrimas dėl tam tikros importuojamos Kinijos Liaudies Respublikos kilmės aliuminio folijos
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (1), ypač į jo 9 straipsnio 1 dalį,
   kadangi:
   A.   INICIJAVIMAS
   
   
               (1)
            
            
               2014 m. gruodžio 12 d. Europos Komisija (toliau – Komisija) pranešimu, paskelbtu Europos Sąjungos oficialiajame leidinyje inicijavo antidempingo tyrimą dėl į Sąjungą importuojamos tam tikros Kinijos Liaudies Respublikos (toliau – KLR) kilmės aliuminio folijos, kurios storis mažesnis kaip 0,021 mm, be pagrindo, valcuotos, bet daugiau neapdorotos, suvyniotos į ritinius, kurių svoris didesnis kaip 10 kg, išskyrus aliuminio foliją, kurios storis ne mažesnis kaip 0,008 mm ir ne didesnis kaip 0,018 mm, suvyniotos į ritinius, kurių plotis ne didesnis kaip 650 mm (2).
            
         
               (2)
            
            
               Tyrimas inicijuotas gavus šešių Sąjungos gamintojų, kurie pagamina daugiau nei 25 % viso Sąjungoje pagaminamo tiriamojo produkto, vardu pateiktą skundą. Skunde pateikta žalingo dempingo prima facie įrodymų, kurių pakako tyrimo inicijavimui pagrįsti.
            
         
               (3)
            
            
               Komisija apie tyrimo inicijavimą pranešė skundo pateikėjui, kitiems žinomiems Sąjungos gamintojams, žinomiems eksportuojantiems KLR gamintojams, galimiems panašios šalies gamintojams, žinomiems importuotojams, platintojams ir kitoms žinomoms susijusioms šalims, taip pat KLR atstovams. Suinteresuotosioms šalims buvo suteikta galimybė raštu pareikšti savo nuomonę ir prašyti jas išklausyti per pranešime apie inicijavimą nustatytą terminą.
            
         
               (4)
            
            
               Skundo pateikėjas, kiti Sąjungos gamintojai, eksportuojantys KLR gamintojai, importuotojai ir platintojai pareiškė savo nuomonę. Visos suinteresuotosios šalys, pateikusios prašymą išklausyti ir jame nurodžiusios svarbias priežastis, dėl kurių reikėtų jas išklausyti, buvo išklausytos.
            
         B.   SKUNDO ATSIĖMIMAS IR TYRIMO NUTRAUKIMAS
   
   
               (5)
            
            
               2015 m. rugpjūčio 20 d. raštu Komisijai skundo pateikėjas atsiėmė skundą.
            
         
               (6)
            
            
               Pagal pagrindinio reglamento 9 straipsnio 1 dalį tyrimas gali būti nutraukiamas, jei skundas atsiimamas ir jeigu nutraukiant tyrimą neprieštaraujama Sąjungos interesams.
            
         
               (7)
            
            
               Atliekant tyrimą nenustatyta aplinkybių, įrodančių, kad nutraukus šį tyrimą būtų prieštaraujama Sąjungos interesams. Todėl Komisija mano, kad šį tyrimą reikėtų nutraukti. Apie tai buvo pranešta suinteresuotosioms šalims ir joms suteikta galimybė teikti pastabas. Tačiau pastabų, kad tyrimo nutraukimas prieštarautų Sąjungos interesams, Komisija negavo.
            
         
               (8)
            
            
               Todėl Komisija daro išvadą, kad antidempingo tyrimas dėl į Sąjungą importuojamos tam tikros KLR kilmės aliuminio folijos, kurios storis mažesnis kaip 0,021 mm, be pagrindo, valcuotos, bet daugiau neapdorotos, suvyniotos į ritinius, kurių svoris didesnis kaip 10 kg, išskyrus aliuminio foliją, kurios storis ne mažesnis kaip 0,008 mm ir ne didesnis kaip 0,018 mm, suvyniotos į ritinius, kurių plotis ne didesnis kaip 650 mm, turėtų būti nutrauktas nenustatant priemonių.
            
         
               (9)
            
            
               Šis sprendimas atitinka Reglamento (EB) Nr. 1225/2009 15 straipsnio 1 dalimi įsteigto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Antidempingo tyrimas dėl į Sąjungą importuojamos tam tikros Kinijos Liaudies Respublikos kilmės aliuminio folijos, kurios storis mažesnis kaip 0,021 mm, be pagrindo, valcuotos, bet daugiau neapdorotos, suvyniotos į ritinius, kurių svoris didesnis kaip 10 kg, išskyrus aliuminio foliją, kurios storis ne mažesnis kaip 0,008 mm ir ne didesnis kaip 0,018 mm, suvyniotos į ritinius, kurių plotis ne didesnis kaip 650 mm, ir kurios kodas šiuo metu yra ex 7607 11 19, nutraukiamas.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2015 m. spalio 23 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 343, 2009 12 22, p. 51.
   
      (2)  OL C 444, 2014 12 12, p. 13.